Man har antatt at sibirsk husky nedstammer fra asiatiske spisshunder (blant annet laikaer og andre) og ulv i sin opprinnelige form. At rasen er nærmere beslektet med ulv enn mange andre hunderaser er også bekreftet flere ganger, gjennom moderne forskning med DNA. Rasen tilhører gruppen av primitive hunder. Men siden sibirsk husky er krysset med ulv på flere tidspunkt gjennom historien, kan det ifølge Robert K. Wayne (University of California, Los Angeles) imidlertid diskuteres hvor primitiv den er (i forhold til hundens opprinnelse).